Goude bezañ divizet embann ingal pennadoù e brezhoneg e kelaouenn an ti-kêr ; ha kemer perzh bep bloaz e koulzad brudañ ar c’helenn brezhoneg d’an dud deuet ; goude bezañ kaset da benn un enklask evit gouzout gwelloc’h petra e oa ezhommoù tud ar vugale evit a sell ouzh ar c’helenn divyezhek ha bezañ skoazellet krouiñ ha diorren klasoù divyezhek, e fell d’ar gumun diskouez ar brezhoneg ar muiañ ar gwellañ dre embann kartennoù-bizit evit an dilennidi ; moullañ paper talbennet divyezhek evit lizhiri an ti-kêr ; reiñ d’an annezidi teulioù melestradurel divyezhek.